Súradnice: 48°02′04″S 18°22′20″V﻿ / ﻿48,0345°S 18,3723°V﻿ / 48.0345; 18.3723

**Čechy** sú obec na Slovensku v okrese Nové Zámky.

Polohopis
---------

Obec Čechy leží v juhovýchodnej časti Novozámockého okresu včlenená do vŕškov Pohronskej pahorkatiny, ktoré sa k severu zvažujú ku kláštoru Mariánska Čeľaď a na juhu k obci Semerovo. Jej nadmorská výška je v priemere 240 metrov. Východná strana okolia obce je z väčšej časti zalesnená. Pahorkatinové okolie vytvára malebný pohľad na dedinu. Hlavne v letných mesiacoch tvorí nádhernú kulisu pre každého návštevníka obce.

Samotná obec z geologického hľadiska leží na pôdnom zlome sprašových vrstiev. Kopcovité zrázy nasvedčujú tomu, že sa tu stretá hronská sprašová tabuľa so žitavskou.

Na prelome geologických období treťohôr a štvrtohôr boli priestory dnešnej obce zaplavené najskôr Tortónskym a neskôr Sarmatským morom. I v neogénnom období treťohôr, keď ustupovali vody Sarmatského mora, južné časti obce zostali morskou lagúnou až niekde k dnešnej obci Semerovo. Túto skutočnosť potvrdzujú reliéfy okolia (Slimásky jarok, vstupné reliéfy z hradskej do Semerova) a pôdne zlomy, ktoré sa vytvorili vplyvom lagúnových močiarov (povyše i poniže obce). Okolité pahorky, ktoré tvoria veniec okolo obce, taktiež pochádzajú z horotvornej vulkanickej činnosti neogénu (mladšia doba treťohôr). Tento vulkanický podklad sopečných hornín posiatych úrodnou štvrtohornou sprašou sa stal ideálnym miestom pre neskoršie zakladanie ovocných sadov a úrodných viníc.

Morská lagúna sa po ukončení horotvornej činnosti postupne vyparovala a strácala. Sladké vody potôčikov pritekajúcich z blízkeho okolia nevedeli nahradiť vyparovanie morskej vody, ale ani celkom pretvoriť jej chemickú štruktúru. Preto časť z nej vsiakla do hornín. Tieto sú zrejmé v štruktúre pôdy i v súčasnosti vo forme „slancov", najmä v priestoroch od dnešného rybníka proti prúdu potoka až pod budovu Obecného úradu. Naopak - severne od obce smerom na Mariánsku Čeľaď, sú pôdy sladké, čo spôsobili prítoky sladkých vôd potokov premiešaných vápencom. Napriek neogénnej morskej činnosti nie sú v priestoroch obce zistené tekuté piesky, hojne sa vyskytujúce v okolitých obciach ako Semerovo, Kolta, Veľké Lovce

Existenciu morskej lagúny dokumentujú i nájdené odtlačky nižších foriem živočíchov, napríklad ulít mäkkýšov v hliníkoch. Vo vykopávkach realizovaných v obci sa nenašli pozostatky kostier živočíchov vyššieho typu.

Dejiny
------

„...noví osadníci v semerovskej farnosti patria vierou ku kacírstvu. Prišli z Bohémie (Čechy) a vieru svoju dali si vyvrátiť a odobrať pomýleným kňazom Joanessom Hussom. Sú však vytrvalí, pracovití, vyznajú sa v remeslách, sami si vystavali príbytky a ako sa hovorí medzi pospolitým ľudom, že vraj v Čechách (Bohémií) stavali z nich veľké domy v mestách. Vynikajú svornosťou a ostatnými osadníkmi kresťanskej viery sa nehašteria..." (opísané v Ostrihome v r. 1947)

I napriek skutočnosti, že koncom 60. rokov 20. storočia bola obec zaradená do skupiny dedín určených na zánik, podarilo sa jej prežiť. Vekový priemer 45 rokov sa postupne znižoval a v súčasnosti s vekovým priemerom 38 rokov patrí medzi „najmladšie" v okrese Nové Zámky. Postupne sa podarilo zastaviť aj úpadok počtu obyvateľov a momentálne tu žije 320 Češanov (miestnym nárečím Čahanov). Historicky najnižší počet obyvateľov zaznamenali v roku 1992 - 297. Odvtedy sa tento ukazovateľ síce pomaly ale predsa zvyšuje.

Pekná prírodná scenéria, blízkosť kúpaliska v Podhájskej s celoročnou prevádzkou spolu s možnosťou pestovania turistiky, letných i zimných športov (lyžovanie, sánkovanie, korčuľovanie) vytvárajú pre budúcnosť veľké šance na rozvoj vidieckej turistiky.

Kultúra a zaujímavosti
----------------------

### Pamiatky

* Rímskokatolícky kostol sv. Petra a Pavla, jednoloďová pôvodne baroková stavba s polygonálnym ukončením presbytéria a predstavanou vežou, z prvej polovice 18. storočia. Začiatkom 20. storočia bol výrazne prestavaný, z pôvodnej stavby sa dochovalo iba presbytérium. Fasády kostola sú hladké s polkruhovo ukončenými oknami, veža je členená lizénovými rámami a ihlancovou helmicou. Pred vstupom do kostola je umiestnená markýza nesená dvoma liatinovými stĺpmi s iónskymi hlavicami.

Referencie
----------

1. ↑   *Registre obnovenej evidencie pozemkov* [online]. Bratislava: ÚGKK SR, [cit. 2011-12-31]. Dostupné online.
2. ↑   *Počet obyvateľov podľa pohlavia – obce (ročne)* [online]. Bratislava: Štatistický úrad SR, rev. 2023-04-03, [cit. 2023-04-12]. Dostupné online.
3. ↑   *Voľby do orgánov samosprávy obcí 2022 : Zoznam zvolených starostov* [online]. Bratislava: Štatistický úrad SR, 2022-10-30. Dostupné online.
4. ↑   *Čechy - Kostol sv. Petra a Pavla* [online]. Pamiatky na Slovensku. Dostupné online.

Externé odkazy
--------------

* Oficiálna stránka obce

  


| * z
* d
* u
Obce okresu Nové Zámky (3 + 59) |
| --- |
| Mestá | 
* Nové Zámky
* Štúrovo
* Šurany

 |
| Ostatné obce | 
* Andovce
* Bajtava
* Bánov
* Bardoňovo
* Belá
* Bešeňov
* Bíňa
* Branovo
* Bruty
* Čechy
* Černík
* Dedinka
* Dolný Ohaj
* Dubník
* Dvory nad Žitavou
* Gbelce
* Hul
* Chľaba
* Jasová
* Jatov
* Kamenica nad Hronom
* Kamenín
* Kamenný Most
* Kmeťovo
* Kolta
* Komjatice
* Komoča
* Leľa
* Lipová
* Ľubá
* Malá nad Hronom
* Malé Kosihy
* Maňa
* Michal nad Žitavou
* Mojzesovo
* Mužla
* Nána
* Nová Vieska
* Obid
* Palárikovo
* Pavlová
* Podhájska
* Pozba
* Radava
* Rastislavice
* Rúbaň
* Salka
* Semerovo
* Sikenička
* Strekov
* Svodín
* Šarkan
* Trávnica
* Tvrdošovce
* Úľany nad Žitavou
* Veľké Lovce
* Veľký Kýr
* Vlkas
* Zemné

 |